नई दिल्ली: भारत विदेश से धन प्राप्त करने के मामले में दुनिया का सबसे पहला देश है. रिपोर्ट के अनुसार देश के प्रवासी कामगारों ने 2017 में 69 अरब अमेरिकी डॉलर विदेश से भारत भेजे. एक रिपोर्ट के मुताबिक बीते साल एशिया प्रशांत क्षेत्र में विदेश से 256 अरब डॉलर भेजे गए. रेमिटस्कोप - रेमिटेंस मार्केट्स एंड अपॉर्च्यूनिटीज - एशिया एंड द पैसिफिक रिपोर्ट कहती है कि 2017 में भारत (69 अरब डॉलर ), चीन (64 अरब डॉलर ) और फिलीपीन (33 अरब डॉलर ) में विदेश से सबसे ज्यादा रकम भेजी गई। पाकिस्तान (20 अरब डॉलर ) और वियतनाम (14 अरब डॉलर ) भी विदेश से बड़ी रकम प्राप्त करने वाले टॉप 10 देशों में शुमार हैं.